b'\n_START_ARTICLE_\nSundlandsfjord\n_START_PARAGRAPH_\nSundlandsfjord er en fraflyttet (1992) bygd i Strauman-omr\xc3\xa5det p\xc3\xa5 yttersiden av Austv\xc3\xa5g\xc3\xb8ya i Lofoten i V\xc3\xa5gan kommune. Bygden var den ytterste (nordligste) bygden i Strauman-omr\xc3\xa5det da den ble fraflyttet i 1992. Den var lenge st\xc3\xb8rre enn mange av nabobygdene, men veien som kom p\xc3\xa5 1950-tallet gikk ikke lengre enn til Brenna. Derfor ble bygden sv\xc3\xa6rt isolert i forhold til de andre bygdene. Etterhvert begynte en fraflytting som gjorde at det ved slutten av 1980-tallet var f\xc3\xa5 personer igjen i Sundlandsfjorden. Det var flere ganger aktuelt \xc3\xa5 bygge vei til Sundlandfjorden og videre ut til Laukvik p\xc3\xa5 andre siden av Austv\xc3\xa5g\xc3\xb8ya. Reduksjon av ulike tjenester f\xc3\xb8rte til videre fraflytting. Tidlig p\xc3\xa5 1990-tallet var det aktuelt \xc3\xa5 stoppe postlevering til bygden, men det ble vedtatt \xc3\xa5 opprettholde postlevering to ganger i uken, frem til den siste familien flyttet i 1992._NEWLINE_I dag er det bare hytter og fritidsboliger i Sundlandsfjorden, men det er igjen aktuelt \xc3\xa5 bygge vei dit. Om noen vil flytte tilbake til bygden og bo der hel\xc3\xa5rs er usikkert.'